C 322/6
5.4.
HU
Az Európai Unió Hivatalos Lapja
2023.9.12.
A „Címkézés” módosítása A címkén feltüntetendő szimbólumokat frissítették.
A címkén mostantól a termék bejegyzett nevével azonos látómezőben fel kell tüntetni az oltalom alatt álló földrajzi jelzés uniós szimbólumát.
Az oltalom alatt álló földrajzi jelzés logójának képe itt található.
(Ez a módosítás az egységes dokumentum 3.6. pontjára is vonatkozik).
5.5.
Szövegezési módosítások
5.5.1.
Az elrendezést/megjelenítést érintő módosítások a) A termékleírás egyes szakaszainak címei módosultak, és az olvashatóság javítása érdekében a címeket betűjelzésekkel egészítették ki.
Az előző termékleírás „A termék jellemzői” című szakasza immár „B.
A termék leírása” címet viseli.
A korábban „Földrajzi terület” címet viselő szakasz új címe „C.
A körülhatárolt földrajzi terület”.
A korábbi „Előállítási módszer” című szakasz új címe „E. Az előállítás módja”.
(Ez a módosítás nem érinti az egységes dokumentumot).
b) A szöveg a következő szakasszal egészült ki: „A.
A termék elnevezése: »Cecina de León«”.
(Ez a módosítás nem érinti az egységes dokumentumot).
c) A „B.
A termék leírása” című szakaszban (a korábbi termékleírásban) a farhúsról (contra) szóló alpontban a húsrészre való utalásban a „magából a farból (contra) és a [...] felsálból (redondo) áll” szövegrész helyébe a „gömbölyű felsálból (centro de contra) és a [...] felsálból (redondo) áll” szövegrész lép.
Az elnevezést úgy változtatták meg, hogy érthetőbbé tegye a termékleírást, mivel már a centro de contra is a végtermékhez felhasznált érlelt húsrészek egyike.
(Ez a módosítás az egységes dokumentum 3.2. pontjára is vonatkozik).
d) Az előállítási folyamat egyes szakaszait azonosító nagybetűket kisbetűkkel helyettesítették, hogy ne legyenek összetéveszthetők a termékleírás szakaszait jelző betűkkel.
(Ez a módosítás nem érinti az egységes dokumentumot).
e) A pihentetési szakasz leírásában kijavították az alábbi hibát: „E szakasz célja a sótartalom eltávolítása”.
Valójában ebben a szakaszban a víztartalmat távolítják el.
(Ez a módosítás nem érinti az egységes dokumentumot).
f) A „Kapcsolat a földrajzi területtel” szakaszban is kijavítottak egy hibát: A Tratado de Agricultura General (Általános értekezés a mezőgazdaságról) című műre vonatkozó rész megállapítja, hogy a cecina más húsfajtákból, többek között szarvasmarha húsából is előállítható.
Az utóbbi hivatkozás a cecinára helytelen.
A „hús” kifejezést kell feltüntetni, mivel egy húsfajtára utal.
(Ez a módosítás az egységes dokumentum 5. pontjára is vonatkozik).